Diari Oficial de la Generalitat Valenciana


Sumari del DOGV 4770, del 08-06-2004 (2004/5935)

DECRET 93/2004, de 4 de juny, del Consell de la Generalitat, pel qual es determina la constitució, la composició i el funcionament de la Comissió de Consentiment Informat.
---------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2004/06/04/93**

### Versions

 14/10/2016 - Actualitat  05/04/2011 - 13/10/2016  Text inicial: 09/06/2004 - 04/04/2011 

### Dades del document

Número de DOGV
:   4770

Data del DOGV
:   08-06-2004

Secció del DOGV
:   I. DISPOSICIONS GENERALS

Número del document
:   2004/5935


Data del document
:   04-06-2004

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * Comissió de Consentiment Informat
    * reglament intern
    * drets del malalt
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Disposició derogada 14.10.2016**

 

**DECRET 93/2004, de 4 de juny, del Consell de la Generalitat, pel qual es determina la constitució, la composició i el funcionament de la Comissió de Consentiment Informat.**

 

**[(DOCV núm. 4770 de 08.06.2004)](http://www.docv.gva.es/datos/2004/06/08/pdf/2004_5935.pdf)** **Ref. 2537/2004**

 

L'article 43.1 de la Constitució Espanyola de 1978 reconeix als ciutadans el dret a la protecció de la salut.

La Llei 41/2002, de 14 de novembre, Llei Bàsica Reguladora de l'Autonomia del Pacient i de Drets i Obligacions en Matèria D'informació i Documentació Clínica, recull en l'article 2, entre els principis bàsics, la necessitat de demanar el consentiment previ dels pacients o usuaris per a dur a terme qualsevol actuació en el camp de la seua salut, excepte les excepcions recollides en la própia normativa. En el capítol IV, articles 8 i següents, del cos normatiu esmentat, es desplega de manera detallada tot el que es referix al consentiment informat.

S'aprova este decret fent ús de la competència que atribuïx a la Generalitat de desplegament i execució de la legislació bàsica de l'Estat sobre sanitat interior, d'acord amb el que disposa l'article 38.1 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol.

En l'àmbit de la Comunitat Valenciana, la Llei 1/2003, de 28 de gener, de Drets i Informació al Pacient de la Comunitat Valenciana, regula en el títol IV, capítol I, el “consentiment informat i la llibertat d'elecció”. En l'article 14.1 preveu la constitució d'una Comissió de Consentiment Informat, n'establix les funcions i assenyala que la composició d'esta comissió serà determinada mitjançant un decret del Consell de la Generalitat. La disposició final de la Llei 1/2003 autoritza el Consell de la Generalitat per a dictar les normes reglamentàries per al desenvolupament i l'aplicació d'esta llei.

En conseqüència, este decret determina la constitució, la composició i el funcionament de la Comissió de Consentiment Informat, de manera que hi puguen estar representats tots els àmbits assistencials que puguen tindre incidència en l'atenció al pacient, tant per als centres sanitaris públics com per als privats.

Per aixó, a proposta del conseller de Sanitat, conforme amb el Consell Jurídic Consultiu de la Comunitat Valenciana i després de la deliberació del Consell de la Generalitat, en la reunió del dia 4 de juny de 2004,

 

DECRETE

 

**Article 1. Objecte**

1. L'objecte d'este decret és regular la composició i el funcionament de la Comissió de Consentiment Informat, en desplegament del que disposa l'article 14 de la Llei 1/ 2003, de 28 de gener, de la Generalitat, de Drets i Informació al Pacient de la Comunitat Valenciana.

2. La Comissió de Consentiment Informat dependrà de la Conselleria que té atribuïdes les competències de la Generalitat en matèria de Sanitat.

 

**Article 2. Composició** ****[1]****

La Comissió de Consentiment Informat està integrada per:

1. President: el màxim órgan encarregat de la direcció i execució de la política del Consell en matèria de sanitat.

2. Vicepresident: l'órgan a què correspon la direcció i execució de la política sanitària de la Generalitat.

3. Secretari: el director general que assumisca les competències en matèria de valoració del nivell de satisfacció del pacient i detecció d'àrees de millora.

4. Vocals:

a) Dos representants per cada un dels col·legis oficials de metges de la Comunitat Valenciana, designats pel president del Consell Autonómic de Col·legis de Metges de la Comunitat Valenciana o la persona que designe per a substituir-lo.

b) Els membres que conformen l'órgan de representació de l'Institut Mèdic Valencià: el president, el secretari i tres vocals.

c) Un representant per cada un dels col·legis oficials d'infermeria de la Comunitat Valenciana, designats pel president del Consell Autonómic de Col·legis d'Infermeria de la Comunitat Valenciana o la persona que designe per a substituir-lo.

d) Un representant de la Inspecció de Servicis Sanitaris, designat per l'órgan a què esta s'adscriga.

e) Un llicenciat en Dret, designat pel màxim órgan encarregat de la direcció i execució de la política del Consell en matèria de sanitat.

f) Un vocal expert en bioètica, membre del Consell Assessor de Bioètica de la Comunitat Valenciana, designat pel president d'este consell

 

**Article 3. Competències del president**

Corresponen al president de la Comissió de Consentiment Informat les funcions següents:

a) Exercir la representació de l'órgan.

b) Acordar la convocatória de les sessions ordinàries i extraordinàries i la fixació de l'orde del dia, tenint en compte, si és procedent, les peticions dels altres membres formulades amb 72 hores d'anticipació.

c) Presidir les sessions, moderar el desenvolupament dels debats i suspendre'ls per causes justificades.

d) Dirimir amb el seu vot els empats, a fi d'adoptar acords.

e) Assegurar el compliment de les lleis.

f) Visar les actes i certificats dels acords de l'órgan.

g) Exercir totes les altres funcions que siguen inherents a la condició de president de la comissió.

 

**Article 4. Competències dels vocals**

Els vocals de la Comissió de Consentiment Informat faran les funcions següents:

a) Rebre, amb una anticipació mínima de quaranta-huit hores, la convocatória, que contindrà l'orde del dia de les reunions. La informació sobre els temes que figuren en l'orde del dia estarà a disposició dels membres en un termini igual.

b) Participar en els debats de les sessions.

c) Exercir el dret al vot i formular el vots particulars, i també expressar el sentit del vot i els motius que el justifiquen.

d) Formular precs i preguntes.

e) Obtindre la informació necessària per a fer les funcions assignades.

f) Totes les altres funcions que siguen inherents a la seua condició.

 

**Article 5. Competències del secretari**

1. El secretari de la Comissió assumirà les funcions següents:

a) Assistir a les reunions amb veu peró sense vot.

b) Fer la convocatória de les sessions de la comissió per orde del president.

c) Rebre els actes de comunicació dels membres amb la comissió i, per tant, notificacions, peticions de dades, rectificacions o qualsevol altra classe d'escrits dels quals s'haja d'assabentar.

d) Preparar el despatx dels assumptes, redactar i autoritzar les actes de les sessions.

e) Totes les altres funcions que siguen inherents a la condició de secretari.

2. Els informes o acords que s'adopten al si de la Comissió de Consentiment Informat quedaran reflectits en una acta.

3. La comissió, a petició de dos dels membres, podrà sol·licitar la col·laboració, la participació i l'assessorament, en els temes i assumptes que considere d'interés, de persones de prestigi reconegut i d'entitats científiques, amb veu peró sense vot.

 

**Article 6. Constitució**

La Comissió haurà de reunir-se, almenys, dues vegades a l'any i sempre que la convoque el president.

 

**Article 7. Funcions**

La Comissió de Consentiment Informat exercirà, d'acord amb el que disposa l'article 14.1 de la Llei 1/ 2003, de 28 de gener, de Drets i Informació al Pacient de la Comunitat Valenciana, les funcions següents:

a) Revisió, actualització i publicació periódica d'una guia de formularis de referència de consentiment informat.

b) Coneixement de la implantació dels formularis en les institucions sanitàries.

c) Prestar assessorament als órgans de la Conselleria de Sanitat en les matèries relacionades amb les seues funcions.

d) Totes les que li siguen atribuïdes per normes de caràcter legal o reglamentari.

 

DISPOSICIONS TRANSITÒRIES

 

**Primera**

La comissió haurà de reunir-se per primera vegada, en una sessió constitutiva, en el termini de tres mesos des de l'endemà de la publicació d'este decret.

 

**Segona**

La Comissió de Consentiment Informat haurà d'elaborar i aprovar el seu reglament de funcionament intern en un termini d'un any des de l'entrada en vigor d'este decret. En tot alló que no s'haja previst en este decret, s'aplicarà el que disposa el títol II, capítol II, “Òrgans col·legiats”, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

 

**Tercera**

Els formularis de referència per a l'obtenció del consentiment informat dels pacients actualment empleats per la Conselleria de Sanitat es continuaran utilitzant fins que no se substituïsquen pels mecanismes previstos en este decret.

 

DISPOSICIONS FINALS

 

**Primera**

Es faculta el conseller que té atribuïdes les competències de la Generalitat en matèria de Sanitat per a adoptar les mesures necessàries per a l'aplicació, el desplegament i l'execució del que disposa el present decret.

 

**Segona**

Esta disposició entrarà en vigor l'endemà de la seua publicació en el Diari Oficial de la Generalitat Valenciana.

 

València, 4 de juny de 2004

 

El President de la Generalitat,

FRANCISCO CAMPS ORTIZ

 

El Conseller de Sanitat,

VICENTE RAMBLA MOMPLET

 

 

---

****[1]****Redacció segons el **[Decret 34/2011, d'1 de abril](http://www.docv.gva.es/index.php?id=26&sig=004005/2011&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICION=34&ANYO_DISPOSICION=2011)**, del Consell, pel qual modifica l'article 2 del Decret 93/2004, de 4 de juny, del Consell, que determina la constitució, la composició i el funcionament de la Comissió de Consentiment Informat. (Diari Oficial núm. 6494 de 04.04.2011) Ref. Base de dades 004005/2011.


Còpia Permalink ELI